CELEX: 32018D1546
Language: el
Date: 2018-10-15 00:00:00
Title: Απόφαση (ΚΕΠΠΑ) 2018/1546 του Συμβουλίου, της 15ης Οκτωβρίου 2018, με σκοπό την τροποποίηση της απόφασης (ΚΕΠΠΑ) 2017/1425 για δράση σταθεροποίησης της Ευρωπαϊκής Ένωσης στο Mopti και στο Segou

16.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 259/34
               
            
         ΑΠΌΦΑΣΗ (ΚΕΠΠΑ) 2018/1546 ΤΟΥ ΣΥΜΒΟΥΛΊΟΥ
         της 15ης Οκτωβρίου 2018
         με σκοπό την τροποποίηση της απόφασης (ΚΕΠΠΑ) 2017/1425 για δράση σταθεροποίησης της Ευρωπαϊκής Ένωσης στο Mopti και στο Segou
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 4 Αυγούστου 2017, το Συμβούλιο εξέδωσε την απόφαση (ΚΕΠΠΑ) 2017/1425 (1) για δράση σταθεροποίησης της Ευρωπαϊκής Ένωσης στο Mopti και στο Segou («ενωσιακή δράση σταθεροποίησης»),
                  
               
                     (2)
                  
                  
                     Υπό το φως της προόδου που έχει επιτύχει η ενωσιακή δράση σταθεροποίησης, της σημασίας να διασφαλισθεί η συνέχειά της με δραστηριότητες παρακολούθησης, και της ανάγκης τα αποτελέσματα και τα διδάγματά της να αξιοποιηθούν για μελλοντικά προγράμματα της ΕΕ στο Μάλι, η ενωσιακή δράση σταθεροποίησης θα πρέπει να παραταθεί για τρεις μήνες.
                  
               
                     (3)
                  
                  
                     Η απόφαση (ΚΕΠΠΑ) 2017/1425 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/1425 τροποποιείται ως εξής:
            
                        1)
                     
                     
                        το άρθρο 1 παράγραφος 1 αντικαθίσταται από το ακόλουθο κείμενο:
                        
                           «1.   Η Ένωση αναλαμβάνει δράση σταθεροποίησης στο Mopti και στο Segou. Η δράση υλοποιείται από ομάδα σταθεροποίησης της ΕΕ, υπό την αιγίδα της αντιπροσωπείας της Ένωσης στο Μάλι, για επιχειρησιακή φάση 15 μηνών.».
                        
                     
                  
                        2)
                     
                     
                        το άρθρο 15 αντικαθίσταται ως εξής:
                        
                           «Άρθρο 15
                           Έναρξη ισχύος και διάρκεια
                           Η παρούσα απόφαση αρχίζει να ισχύει από την ημέρα της έκδοσής της. Λήγει στις 31 Ιανουαρίου 2019.».
                        
                     
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Λουξεμβούργο, 15 Οκτωβρίου 2018.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Απόφαση (ΚΕΠΠΑ) 2017/1425 του Συμβουλίου, της 4ης Αυγούστου 2017, για δράση σταθεροποίησης της Ευρωπαϊκής Ένωσης στο Mopti και στο Segou (ΕΕ L 204 της 5.8.2017, σ. 90).